open-index/open-wikipedia-markdown huggingface dataset:
The Alesha Show

__NOTOC__
**The Alesha Show** on Alesha Dixonin toinen albumi. Se julkaistiin 24. marraskuuta 2010 levymerkillä Asylum Records.

Albumi ylsi Isossa-Britanniassa albumilistan sijalle 11. Suomessa se nousi virallisen albumilistan sijalle 23.

## Kappaleet
#Welcome to the Alesha Show
#Let’s Get Excited
#Breathe Slow
#Cinderella Shoe
#The Boy Does Nothing
#Chasing Ghosts
#Play Me
#Hand it Over
#Do You Know The Way It Feels
#Can I Begin
#Italians Do It Better
#Ooh Baby I Like It That
#Don’t Ever Let Me Go
#I’m Thru

## Arvostelut
* Digital Spy: 
* The Independent: 

## Lähteet

## Aiheesta muualla
* '''The Alesha Show''' discogs.com -sivustolla
Helsinki Athletics Cheerleaders

**Helsinki Athletics Cheerleaders** (**HAC**) on vuonna 2002 perustettu helsinkiläinen kilpa-cheerleadingin erikoisseura, jonka lajeihin kuuluu cheerleading ja  Cheertanssi. HAC:lla on takanaan pitkät perinteet – se on perustettu entisen Roosters Cheerleaders kilpa-cheerleading seuran pohjalta, joka toimi 14 vuotta alajaostona amerikkalaisen jalkapalloseuran Roostersin alla.

## Seura
Seurassa liikkuu lähes 800 jäsentä, 36 joukkueessa. Seurassa valmentaa yli 80 valmentajaa. Noin 5 prosenttia Suomen kaikista cheerleadereista urheilee HAC:ssä. Yhdistyksen kotipaikka on Helsingin kaupunki ja vuonna 2018 leijonien kotiluolaksi avattiin uusi HAC Training Center Helsingin Konalaan.

Seuran arvoja ovat turvallisuus, yhteisöllisyys ja avoimuus. HAC:n valmentajat vastaavat joukkueiden tavoitetason mukaisesta valmennuksesta sekä kehityksestä suunnittelemalla joukkueen tasolle sopivat harjoitukset ja turvallisen harjoitteluympäristön joukkueilleen.

Seura palkittiin vuonna 2009 Pohjola-palkinnolla. ja vuonna 2013 se palkittiin vuoden helsinkiläisseurana. Seuralle myönnettiin vuonna 2016 Olympiakomitean lasten ja nuorten SInettiseura-merkki, nykyinen Tähtiseura- merkki.

## HAC:n joukkueet
Naiset/miehet ovat yli 15-vuotiaita, juniorit 12-15 -vuotiaita, Youthit 11(syksy) ja 12(kevät)-14 (mahdollisesti keväällä 15) vuotiaita, minit 8-12 -vuotiaita ja mikrot alle 8-vuotiaita.

### Cheer-joukkueet
*Elite: Naisten edustusjoukkue
*Extra: Aikuisten kilpajoukkue
* Elixir: Aikuisten klassikkojoukkue
* Eager: Aikuisten alkeisjoukkue
* Jr. Elite: Tyttöjen edustusjoukkue
* Junior extreme: Tyttöjen kilpajoukkue
* Elation: Tyttöjen A2-joukkue
* Excel: Tyttöjen kilpajoukkue
* Electric: Tyttöjen kilpajoukkue
* Extempore: Tyttöjen harrastajajoukkue
*Youth elite: Youthien edustusjoukkue
*Youth extreme: Youthien edustusjoukkue
*Exeed: Youthien A2 kilpajoukkue
* Mini Elite: Minien edustusjoukkue
* Energy: Youthien kilpajoukkue
* Exact: Minien kilpajoukkue
* Effect: Youthien harrastekilpajoukkue
* Essence: Minien harrastekilpajoukkue 
* Effort: Minien alkeisjoukkue
* Epic: Minien cheer/tanssi alkeisjoukkue
* Elves: Mikrojen harrastejoukkue
* Epelit: Nuorempien mikrojen harrastejoukkue

### Tanssijoukkueet
* Dance Elite: Naisten edustusjoukkue
* Euphoria: Naisten kilpajoukkue
* Excellence: Naisten kilpajoukkue
* Eternal: Naisten harrastejoukkue
* Junior Dance Elite: Junioreiden edustusjoukkue
* Elastic: Junioreiden kilpajoukkue
* Mini Dance Elite: Minien edustusjoukkue
* Enjoy: Minien harrastejoukkue
* Epic: Minien cheer/tanssi harrastejoukkue

## Lähteet

## Aiheesta muualla
* Viralliset kotisivut
*
Annette Artani

**Annette Artani** () on yhdysvaltalainen kreikkalaissukuinen laulaja ja lauluntekijä. Hänet muistetaan parhaiten edustettuaan Kyprosta Eurovision laulukilpailussa Ateenassa vuonna 2006 kappaleella *Why Angels Cry*, mutta ei päässyt loppukilpailuun. 

## Diskografia
### Albumit
* 2006: Mia Foni

### Maxi singles
* 2005: ”Goodbye Amor”
* 2006: ”Why Angels Cry”
* 2009: ”Alive”
* 2011: ”Mouthful of Me”
* 2012: ”You Asked For it”

## Lähteet
20461 Dioretsa

**20461 Dioretsa** on kentaurien (tai oikeammin damocloidien) ryhmään kuuluva pikkuplaneetta. Kohteen kiertorata on retrogradinen, sen inklinaatio on  ja kiertoaika Auringon ympäri on  (noin ). Retrogradisen kiertoratansa johdosta pikkuplaneetta sai nimen Dioretsa – asteroidi () takaperin. Kentaurimaisen etäisyytensä vuoksi Dioretsa ei kuitenkaan ole varsinainen asteroidi. Kohde löydettiin vuonna 1999, ja sen tilapäinen tunniste oli ****.

## Lähteet
Kvantittunut Hallin ilmiö

**Kvantittunut Hallin ilmiö** on kaksiulotteisissa johteissa, suurissa magneettikentissä ja matalissa lämpötiloissa havaittava ilmiö, jossa johteen Hall-konduktanssi kvantittuu arvoihin

:\sigma_{xy} = \nu \frac{e^2}{h},

missä e on elektronin varaus, h on Planckin vakio, ja täytekerroin \nu saa vain tiettyjä rationaalilukuarvoja. Tapausta, jossa \nu saa kokonaislukuarvoja, kutsutaan kokonaislukuilmiöksi erotuksena murtolukuisesta eli murtokvantittuneesta ilmiöstä. Kokonaislukuilmiö on hyvin tunnettu, se johtuu Landaun tasojen muodostumisesta johteeseen suurissa magneettikentissä. 

Murtolukuilmiössä \nu saa murtolukuarvoja 1/3, 1/5, 5/2, 12/5, \dots. Murtolukuilmiö voidaan selittää vain ottamalla huomioon elektronien väliset voimakkaat vuorovaikutusilmiöt: murtolukuilmiö johtuu korreloituneiden, useita elektroneja sisältävien komposiittielektronien kokonaislukuilmiöstä.

## Sovellukset
Tärkein kvantittuneen Hallin ilmiön sovellus on sen käyttö resistanssin käytännöllisenä standardina. Tämä johtuu kvantittumisen suuresta tarkkuudesta: sen on voitu osoittaa seuraavan luonnonvakioiden avulla saatavaa arvoa vähintään yhdeksän numeron tarkkuudella.

## Kokonaislukuilmiö
Kokonaislukuilmiön ennustivat ensimmäisenä Tsuneya Ando, Yukio Matsumoto ja Yasutada Uemura vuonna 1975, perustuen likimääräiseen laskuun. Vuonna 1980 Klaus von Klitzing osoitti kokeellisesti että Hall-konduktanssin kvantittuminen on tarkka. Hän sai havainnostaan vuoden 1985 Nobelin palkinnon.

Suurin osa kvantittuneeseen Hallin ilmiöön liittyvistä mittauksista tehdään galliumarsenidi-heterorakenteisiin muodostuvassa kaksiulotteisessa elektronikaasussa. Vuonna 2007 kvantittunut Hallin ilmiö löydettiin myös grafeenissa, jossa sen luonne riippuu hiilikerrosten lukumäärästä.

## Murtokvantittunut ilmiö
Murtolukuilmiössä poikittaiskonduktanssi kvantittuu tiettyjen murtolukukertoimien mukaan. Ilmiön havaitsivat ensimmäisenä vuonna 1982 Daniel Tsui ja Horst Störmer. Seuraavana vuonna Robert Betts Laughlin selitti ilmiön johtuvan elektronien voimakkaista korrelaatioista, jotka johtuvat niiden välisistä vuorovaikutuksista. Murtolukuilmiö on muun muassa suprajohtavuuden, Coulombin saarron ja Kondo-ilmiön ohella ainoita johtavuusilmiöitä, joissa vuorovaikutuksilla on merkittävä rooli. Tsui, Störmer ja Laughlin palkittiin työstään vuoden 1998 Nobelin palkinnolla.

## Lähteet

## Aiheesta muualla
*Tsuneya Ando & Yukio Matsumoto & Yasutada Uemura: Theory of Hall Effect in a Two-Dimensional Electron Systems, Journal of the Physical Society of Japan, Vol. 39, No 2, August 1975
Kulotino

**Kulotino** () on kaupunkimainen taajama ja kaupunkikunta Novgorodin alueen Okulovkan piirissä Venäjällä. Se sijaitsee Mstajoen sivujoen Peretnan varrella 12 kilometriä Okulovkasta koilliseen. Kunnan pinta-ala on 187 neliökilometriä. Asukkaita on 3&nbsp;000 henkeä (vuonna 2010).

## Taajaman historia
Kulotinon kylä mainitaan ensimmäisen kerran Novgorodin Derevan viidenneksen verokirjassa vuonna 1495. Myöhemmin se kuului Novgorodin läänin Kresttsyn kihlakuntaan. Vuosina 1844–1912 paikkakunnalla toimi lasitehdas ja vuodesta 1882 lähtien kutomo ja säkkitehdas. Niiden ympärille syntyi työläisasutus. Lähistöllä sijaitsi Bolšije Polištšin kirkonkylä.

Vuonna 1928 Kulotino sai kaupunkimaisen taajaman statuksen. Tekstiilitehdas evakuoitiin toisen maailmansodan aikana, mutta siirrettiin takaisin vuonna 1946. Vuonna 2005 perustettiin Kulotinon kaupunkikunta, johon seuraavana vuonna liitettiin Polištšin kyläneuvostoalue.

## Kulotinon kunta
Kulotinon kunta rajoittuu koillisessa Kotovon, luoteessa Borovjonkan, lännessä Berjozovikin, lounaassa Okulovkan ja etelässä Uglovkan kuntiin sekä idässä Borovitšin piiriin. Pinta-alasta 72,4 % on metsää ja 17,0 % maatalousmaata.

Keskustaajaman lisäksi kuntaan kuuluu 17 kylää: Bobylevo, Bojevo, Dolmanovo, Dorohnovo, Drutšno, Glazovo, Goruška, Jakovkovo, Kuznetševitsy, Mahnovo, Opetšek, Pestovo, Podberezje, Polištši, Staroje, Verešino ja Zujevo. Lähes 90 % asukkaista asuu Kulotinon taajamassa. Toinen suurempi asutuskeskus on reilun 300 hengen Polištši.

## Liikenne ja talous
Kulotinosta on maantieyhteys Okulovkaan. Sen kautta kulkee myös Okulovkan, Ljubytinon ja Neboltšin välinen yhdysrata, jolla on nykyään vähän liikennettä.

Neuvostoaikainen tekstiilitehdas on lopettanut toimintansa ja taajaman asukasluku on pienentynyt huomattavasti. Työvoimasta 77 % käy töissä kunnan ulkopuolella (vuonna 2009). Tärkeimpiä työnantajia ovat julkiset palvelut ja kauppa. Kulotinossa toimivia yrityksiä ovat kivennäisvesipullottamo Sem rutšjev, kosmetiikkatehdas Organic Pharmaseuticals, pahvipakkauksia valmistava Gofra ja lämpoeristeitä tuottava Ekoservis.

## Palvelut ja nähtävyydet
Taajaman palveluja ovat lastentarha, keskikoulu, kulttuuritalo, kirjasto, lääkärin vastaanotto ja sairaala. Nähtävyyksiin kuuluvat muinaiset asuin- ja hautapaikat, 1800-luvulta peräisin olevat Polištšin kirkko ja Kulotinon kartanoalue sekä vuosina 1875–1882 pystytetty tehdasrakennus.

## Lähteet

## Aiheesta muualla
* Kulotinon kunnan sivusto
Silver (albumi)

**Silver** on suomalaisen Messengers-yhtyeen toinen studioalbumi. Se julkaistiin 22. huhtikuuta 2009.

Albumilta jaettiin radiokanaville single *Steal the Wind / On the Top*.

## Kappaleet
# 
# 
# 
# 
# 
# 
# 
# 
# 
# 
# 
# 

## Arviot
* Soundi: 

## Lähteet
McFadden & Whitehead

**McFadden & Whitehead** oli 1970- ja 1980-luvuilla toiminut yhdysvaltalainen sanoittaja-, tuottaja- ja laulajaduo. Duon muodostivat Gene McFadden ja John Whitehead. Duo on parhaiten tunnettu ”Ain't No Stoppin' Us Now” -kappaleestaan, joka oli Yhdysvalloissa yhden viikon vuonna 1979 R&B-listan kärjessä.

McFadden ja Whitehead syntyivät samaan köyhään naapurustoon Philadelphiassa ja kävivät saman high schoolin. Teini-ikäisinä he perustivat yhdessä ystävänsä Allen Beattyn ja Whiteheadin serkun, Ronald Lowryn, kanssa yhtyeen nimeltä ”The Epsilons”. Yhtyeen jäsenet menivät vuonna 1966 R&B- ja soullaulaja Otis Reddingin konserttiin tämän ollessa Philadelphiassa. Konsertissa he tapasivat Reddingin, jonka kanssa The Epsilons sittemmin keikkaili Reddingin kuolemaan vuonna 1967 saakka.

Sittemmin McFadden ja Whitehead ottivat nimekseen ”Talk of the Town” ja alkoivat pian työskennellä lauluntekijä–tuottajakaksikko Kenny Gamblelle ja Leon Huffille. Myöhemmin McFadden ja Whitehead tuottivat ja kirjoittivat eri artisteille kappaleita, kuten ”Where Are All My Friends” ja ”Wake Up Everybody” Harold Melvin & the Blue Notesille, ”Back Stabbers” O'Jaysille ja ”Don't Let Love Get You Down” sekä ”Soul City Walk” Archie Bell & the Drellsille. McFadden ja Whitehead työskentelivät myös muun muassa James Brownin, Stevie Wonderin, Gloria Gaynorin, Freddie Jacksonin, Teddy Pendergrassin, Melba Mooren, Willie Collinsin, Lou Rawlsin, Beau Williamsin, People’s Choicen, Gladys Knight & the Pipsin, The Intrudersin ja The Jacksonsin kanssa.

Vuoteen 1978 mennessä McFadden ja Whitehead olivat saaneet 22 kultalevyä, kaksi platinalevyä ja kaksi Grammy-ehdokkuutta. Tähän saakka McFadden ja Whitehead olivat vauhdittaneet muiden uraa, mutta vuonna 1979 he päättivät tehdä albumin, joka on nimeltään ”McFadden & Whitehead”. Seuraavana vuonna ilmestyi toinen albumi, joka on nimeltään ”I Heard It in a Love Song”. Vuonna 1982 ilmestyi kolmas albumi: ”Movin' On”.

## Diskografia
### Albumit

*
*
*

### Kokoelmat

*
*

## Lähteet

## Aiheesta muualla

*
*Perrone, Pierre: McFadden & Whitehead remembered
Projektistrategia

**Projektistrategia** on projektin suurimman mahdollisen kilpailuedun ja arvon saavuttamiseen vaadittujen keinojen yhdistelmä. Projektistrategian määritelmä sisältää projektin aseman, toteutussuunnitelman ja toimintatavat.

Projektistrategian katsotaan yleensä pohjautuvan yrityksen liiketoimintastrategiaan. Projektilla voi kuitenkin olla useita emo-organisaatioita, jolloin sen strategiaan vaikuttaa näiden organisaatioiden liiketoimintastrategiat.

## Lähteet
* Shenhar, J., Milosevic, D., Dvir, D., Thamhain., H 2005. Linking Project Management To Business Strategy
Sipola (Siikalatva)

**Sipola** on kylä Siikalatvan kunnassa valtatien 4 varressa. Se sijaitsee Rantsilan taajamasta 15 kilometriä Pulkkilaan päin. Kylä kuului aikaisemmin Rantsilan kuntaan. Vuonna 2010 kylän alueella asui 140 asukasta. Kylässä on ollut asutusta 1500-luvulta lähtien, ja aikoinaan siellä on sijainnut oma kirkkokin.

## Lähteet
Uglovka

**Uglovka** () on kaupunkimainen taajama ja kaupunkikunta Novgorodin alueen Okulovkan piirissä Venäjällä. Se sijaitsee Valdain ylängöllä 22 kilometriä Okulovkasta kaakkoon. Taajaman kautta kulkee Moskovan ja Pietarin välinen päärata, josta haarautuu sivurata Borovitšiin. Taajamassa on 3&nbsp;300 ja kunnassa 4&nbsp;200 asukasta (vuonna 2011).

Uglovkan kunnan pinta-ala on 481,32 neliökilometriä. Se rajoittuu pohjoisessa Okulovkan piirin Kulotinon kuntaan, idässä Borovitšin piiriin, kaakossa Tverin alueeseen, lounaassa Valdain piiriin sekä luoteessa Turbinnojen ja Okulovkan kuntiin.

Keskustaajaman lisäksi Uglovkan kuntaan kuuluu 40 kylää ja muuta asutuskeskusta: Belyševo, Berezovka, Bolšaja Krestovaja, Demidovo, Demihovo, Goruška, Inogoštša, Jablonka, Jablonovkan asema, Jazykovo, Jerzovka, Kolosovo, Kurakino, Lunino, Malaja Krestovaja, Ozerki, Paberežje, Pervomaiskin asutus, Ramenje, Rassvet, Retež, Selištše, Selištšen asema, Ševtsovo, Smjonovo, Sosnitsy,  Stegnovo, Štšegrinka, Štšuja, Suhoje, Truby, Tšekanovo, Tšudovo, Vladytšno, Zaborka, Zaozerje, Zarutševje, Židobuži ja Zolotkovo. Yli sadan asukkaan kyliä ovat Ozerki ja Berezovka. Kahdeksassa kylässä ei ole lainkaan vakituista asutusta.

Uglovkan taajama on syntynyt keskiaikaisen Ugolin kylän paikalle. Se sai alkunsa vuosina 1876–1877, jolloin ryhdytiin rakentamaan Borovitšiin johtavaa sivurataa. Uglovkan asemanseudulle perustettiin paikallista raaka-ainetta käyttäviä kalkkitehtaita. Vuosina 1927–1932 Uglovka oli Leningradin alueen Borovitšin piirikuntaan kuuluneen hallintopiirin keskus. Vuonna 1938 se sai työläisasutuksen (kaupunkimaisen taajaman) statuksen.

Taajaman tärkein tuotantolaitos on vuonna 1879 perustettu kalkkitehdas *Uglovski izvestkovyi kombinat*. Nähtävyyksiin kuuluu vuonna 1864 rakennettu Kristuksen syntymän kirkko, jota on restauroitu 1990-luvun alusta lähtien. Paikallinen kuuluisuus on Jazykovon kylässä syntynyt kansatieteilijä ja tutkimusmatkailija Nikolai Mikluho-Maklai.

Seudulla on aikaisemmin ollut 1600-luvulla syntynyttä karjalaisasutusta. 1900-luvun alussa karjalaa puhuttiin vielä muun muassa Berezovkan (karjalaksi *Keškikylä*), Bolšaja Krestovajan, Jerzovkan, Paberežjen, Padalitsyn (nykyinen Rassvet), Selištšen, Stegnovon ja Zarutševjen (*Hukankylä*) kylissä.

## Lähteet

## Aiheesta muualla
* Uglovkan kunnan sivusto 
* Uglovkan kalkkitehtaan sivusto
Terry Rossio

**Terry Rossio** (s. 2. heinäkuuta 1960 Kalamazoo, Michigan, Yhdysvallat) on yhdysvaltalainen käsikirjoittaja ja elokuvatuottaja. Hän sai parhaan sovitetun käsikirjoituksen Oscar-ehdokkuuden elokuvasta *[[Shrek]]*. Hän on käsikirjoittanut myös Pirates of the Caribbean -elokuvat yhdessä Ted Elliottin kanssa.

## Filmografiaa
* *[[Aladdin (vuoden 1992 elokuva)|Aladdin]]* (1992)
* *[[Varastetut ihmiset (vuoden 1994 elokuva)|Varastetut ihmiset]]* (1994)
* *[[Zorron naamio]]* (1998)
* *[[Pienet soturit]]* (1998)
* *[[Tie El Doradoon]]* (2000)
* *[[Shrek]]* (2001)
* *[[Aarreplaneetta]]* (2002)
* *[[Pirates of the Caribbean: Mustan helmen kirous]]* (2003)
* *[[Zorron legenda]]* (2005)
* *[[Déjà vu]]* (2006)
* *[[Pirates of the Caribbean: Kuolleen miehen kirstu]]* (2006)
* *[[Kansallisaarre: Salaisuuksien kirja]]* (2007)
* *[[Pirates of the Caribbean: Maailman laidalla]]* (2007)
* *[[G-Force – miniagentit]]* (2009)
* *[[Pirates of the Caribbean: Vierailla vesillä]] (2011)
* *The Lone Ranger (2013)
* *[[Pirates of the Caribbean: Salazar’s Revenge]]* (2017)
* *[[Godzilla vs. Kong]]* (2021)

## Aiheesta muualla
*
Littlest Pet Shop (peli)

**Littlest Pet Shop** on vuonna 2008 julkaistu peli, joka perustuu Littlest Pet Shop -leluihin. Pelissä on tarkoitus hoitaa omaa Littlest Pet Shop -lemmikkiä ja pelata minipelejä. Sen tarkoitus on opettaa lapsia käyttämään tietokonetta.
Coulombin saarto

**Coulombin saarto** on pieniin johdesaarekkeisiin muodostuva, elektronien välisestä vuorovaikutuksesta johtuva ilmiö, joka voidaan havaita saarekkeen konduktanssissa varautumisenergiaa pienemmissä lämpötiloissa. Coulombin saarrolla tarkoitetaan kohonnutta resistanssia pienillä bias-jännitteillä elektronisessa laitteessa, jossa on ainakin yksi matalan kapasitanssin tunneliliitos. Yhden elektronin transistori (single electron transistor, SET) perustuu Coulombin saartoon. SETin yhteydessä Coulombin saarrolla tarkoitetaan efektiä, jossa elektroni ei pääse "saarelle" eikä laitteessa kulje virtaa kun hila- ja bias-jännite ovat alhaisia. Kun lähteen ja nielun välistä bias-jännitettä kasvatetaan elektroni voi kulkea "saaren" kautta systeemin energian saavuttaessa Coulombin energian.

## Taustaa

Kondensaattorin varaamiseen varauksella q kuluva energia on 


E_q = \frac{q^2}{2C},


missä C on kondensaattorin kapasitanssi. Energiaa voidaan arvioida käyttämällä hyväksi levykondensaattorin kapasitanssin kaavaa


C=\epsilon \frac{A}{d},


missä \epsilon on väliaineen permittiivisyys, A on levyjen pinta-ala ja d niiden etäisyys. Elektronisuihkulitografialla muodostetuissa liitoksissa kapasitanssi voi olla luokkaa 1 femtofaradi. Tällä kapasitanssilla kondensaattorin varaamiseen yhdellä elektronilla kuluu varautumisenergia


E_C = \frac{e^2}{2C},


joka on noin 1.3 \times 10^{-23} {\rm J}. Tätä vastaava terminen energia E_C/k_B \approx 0.93 {\rm K}. Jos johteen lämpötila on pienempi kuin E_C/k_B, elektronien terminen energia ei riitä ylittämään varautumisenergiaa, jolloin liitoksen vastus kasvaa.

Yksittäiselle liitokselle Coulombin saartoa ei kuitenkaan normaalioloissa nähdä, koska liitoksen ympäristön fluktuaatiot luovuttavat elektroneille varautumisenergian ylittämiseen tarvittavan energian. Tarvitaan saareke ja vähintään kaksi liitosta. Tällöin saarekkeen konduktanssia voidaan myös ohjata siihen kapasitiivisesti kytketyllä porttijännitteellä. 

Coulombin saartoa kuvataan yleisesti Konstantin Likharevin ja Dmitri Averinin 1980-luvulla muotoilemalla "Ortodoksiteorialla".

## Sovelluksia
* Yksielektronitransistori SET
* Coulombin saarto -lämpömittari CBT
Talouspaperi

**Talouspaperi**, joskus myös **keittiöpaperi**, on imukykyistä paperia, jota käytetään muun muassa erilaisien tasojen pyyhkimiseen sekä nesteiden kuivaamiseen. Talouspaperi on vessapaperia hieman karheampaa ja saattaa siksi ärsyttää ihoa. Käytön jälkeen talouspaperi heitetään roskakoriin tai kompostoidaan. Keittiöpaperia myydään rullissa, pakkausten koot vaihtelevat kahdesta kuuteentoista rullaan. Yhdessä rullassa voi olla 14 metriä 22 cm leveää paperia, joka on jaoteltu arkeihin. Talouspaperia on myös rullina, joissa paperi on jaoteltu puoliarkkeihin. Yhdessä rullassa olisi 3,08 m² keittiöpaperia.

Suomessa toimivia suuria pehmopaperitehtaita ovat Nokian paperi ja Mäntän paperitehdas.

## Historia
*[[3T-lehti|3T]]*-lehti mainitsee kaksi toisistaan riippumatonta paperipyyhkeiden keksijää: Arhur Hoyt Scott ja William E. Corbin. Philadelphialaisen Scottin WC-paperia valmistava Scott Paper Company sai vuonna 1907 junalastillisen WC-paperiksi liian paksua raakapaperia. Scott keksi paperin sopivan niistämiseen, ja alkoi markkinoida sitä ensin pinkoissa, sitten rullissa. Scott sai keksinnölleen patentin vuonna 1915. Aluksi pyyhkeitä markkinoitiin hotelleille ja ravintoloille, kotitalouksille vasta vuodesta 1921.

Seuraavana vuonna William E. Corbin New Hampshiresta toi markkinoille kertakäyttöpyyhepinkkansa. Corbin oli antanut tuotteellen nimeksi oman sukunimensä takaperin: Nibroc. Corbinin tuote jäi markkinoilla toiseksi Scottin kertakäyttöpyyhkeille.

Scottin paperiyritys on kuulunut Kimberly-Clark-konserniin vuodesta 1995 lähtien.

## Lähteet

## Aiheesta muualla

*Vastuullisempia valintoja
Ust-Volma

**Ust-Volma** () on maalaiskunta ja sen keskuskylä Novgorodin alueen Kresttsyn piirissä Venäjällä. Se sijaitsee Mstajokeen laskevan Volmajoen suussa 35 kilometriä Kresttsystä pohjoiseen. Kylässä on reilut 200 ja kunnassa noin 600 asukasta (vuonna 2010).

Ust-Volman kunnan pinta-ala on 742,43 neliökilometriä. Siitä 90,7 % on metsää ja 6,4 % maatalousmaata. Seudun jokia ovat Mstan ja Volman lisäksi Holova ja Verebuška. Luonnonsuojelualueita ovat Vetrenkajoen pyhä lähde sekä Holovan lohenkutualue.

Vinyn kunta liitettiin Ust-Volmaan vuonna 2010. Nykyään kuntaan kuuluu keskuskylän lisäksi 30 kylää: Amosovo, Borok, Dalevo, Gorbunova, Hmeljovka, Holova, Jeresino, Knjaženitsy, Kurino, Kurovo, Nevskaja, Novoje Rydino, Novoje Zaberenje, Olešnja, Olhovka, Povodjo, Šerebut, Sivera, Snettsy, Staroje Zaberenje, Terebušovo, Velikaja Niva, Vetrenka, Volna, Voronovo, Vyny, Zaretšnoje Rydino, Zavolonje, Žernovka ja Žiharevo. Ust-Volman jälkeen suurin kylä on reilun sadan asukkaan Viny. Neljässä kylässä ei ole lainkaan vakituista asutusta.

Ust-Volman lähellä on 700–800-luvuille ajoitettuja kurgaani- ja kumpuhautoja. Tarinan mukaan ruhtinatar Olga perusti sinne pogostan verojen keräämistä varten vuonna 947. Ensimmäisen kerran Volma mainitaan vuonna 1299 laaditussa tuohikirjoituksessa. 1400-luvun lopulla Ust-Volman pogosta kuului Novgorodin Derevan viidennekseen. Perinteinen elinkeino oli maanviljely. 1800-luvulla syntyi sahoja, ja asukkaat alkoivat tehdä metsätöitä ja uittaa puuta. Lähistöllä oli myös lasi- ja nahkatehtaat. Pogostalla oli vuonna 1744 rakennettu puinen ja vuonna 1797 pystytetty kivikirkko. Vuonna 1908 perustettiin Ust-Volman volosti, jonka hallinto oli Mstan toisella rannalla Ljubtsyn kylässä. Vuonna 1926 Ust-Volmasta tuli kyläneuvostoalueen keskus.

Kylistä on linja-autoyhteydet Kresttsyyn. Vinyn kautta kulkee Moskovan ja Pietarin välinen M10-valtatie. Tärkeimmät elinkeinot ovat kauppa (22,4 %), maa- ja metsätalous (20,0 %) sekä kunnallis- (17,6 %) ja muut julkiset palvelut. Vinyssa toimii sikala, Žernovkassa karjatila ja sahalaitos. Ust-Volman maatalousyritys on käytännössä lopettanut toimintansa. Palveluihin kuuluvat Ust-Volman ja Vinyn kulttuuritalot, postit ja ensiapuasemat.

Seudun nähtävyyksiä ovat muinaiset asuin- ja hautapaikat, Ust-Volmaan 1700-luvun lopulla rakennettu Tatištševin kartano puistoineen ja piharakennuksineen sekä toisen maailmansodan muistomerkit. Nevskajan ja Zavolonjen kylissä on lomakylät.

## Lähteet

## Aiheesta muualla
* Ust-Volman kunnan sivusto
Breathe Slow

**Breathe Slow** oli Alesha Dixonin toinen single albumilta *[[The Alesha Show]]*, ja se julkaistiin 9. helmikuuta 2009. Singlen paras sijoitus Britannian singlelistalla oli kolmas.

## Lähteet
Taimon koulu

**Taimon koulu** on Naantalissa, Luikkion kaupunginosassa sijaitseva vuonna 1982 valmistunut alakoulu. Koulun rehtori on Sami Kolehmainen. Vararehtorina toimii Tiina Koppanen. Koulussa on 316 oppilasta, neljässätoista perusopetusryhmässä. Näin ollen yhdellä luokalla on keskimäärin 22 oppilasta.

Vuonna 2008 valmistui 1,5 miljoonaa euroa maksanut  peruskorjaus ja koulun laajennus, kun koulussa ilmeni sisäilmaongelmia.

Taimon koulun keittiö valmistaa oman koulun lisäksi Taimon päiväkodin, Soinisten päiväkodin, Suovuoren päiväkodin sekä Ruonan päiväkodin ateriat.

## Lähteet
Kondo-ilmiö

**Kondo-ilmiö** on metalleissa ja kvanttipisteissä tapahtuva ilmiö, joka vaikuttaa rakenteiden sähkönjohtavuuteen. Kondo-ilmiö johtuu pienten kaksitasosysteemien aikaansaamasta uudesta sironta- tai läpäisykanavasta. 

Metalleissa kaksitasosysteemit muodostuvat magneettisista epäpuhtauksista, jotka voivat sirontaprosessissa kääntää elektronin spinin. Tuloksena sironnasta on niinkutsuttu *Kondo-[[resonanssi]]* ja sitä kautta sironnan ja sähkönvastuksen suureneminen. Kondo-ilmiön johdosta metallien vastus suurenee lämpötilan pienentyessä. Koska lämpötilan pienentyessä muut sirontamekanismit, kuten elektroni-elektroni- ja elektroni-fononisironta, heikkenevät, vastuksen lämpötilariippuvuus tulee ei-monotoniseksi. Näistä mekanismeista sekä elastisesta sironnasta johtuen vastuksen (tai tarkemmin resistiivisyyden) lämpötilariippuvuus metalleissa on yleensä muotoa


\rho(T) = \rho_0 + aT^2  + bT^5 + c_m \ln\frac{D}{T}.


Ensimmäinen termi aiheutuu lämpötilariippumattomasta elastisesta sironnasta, toinen Fermi-nesteominaisuuksista, kolmas elektroni-fononisironnasta ja neljäs Kondo-ilmiöstä. Termien kertoimet riippuvat kyseisen materiaalin ominaisuuksista. Yhtälö on voimassa *Kondo-lämpötilan* T_K yläpuolella. Tässä D on johtavuuselektronien vyönleveys.

Tyypillisesti näiden ilmiöiden yhteisvaikutuksena muodostuva vastuksen lämpötilariippuvuuden minimi sijaitsee noin 5 kelvinin lämpötilassa. Metallien Kondo-ilmiön selitti 1960-luvulla Jun Kondo, jonka mukaan ilmiö nimettiin.

Kvanttipisteissä Kondo-resonanssi muodostuu, kun kvanttipisteen varautumisenergia on paljon lämpötilaa suurempi, ja kun kvanttipisteen kytkentä ympäröiviin johtimiin on tarpeeksi suuri. Näissä rakenteissa Kondo-resonanssi lisää elektronien transmissiota kvanttipisteen läpi, ja sen vuoksi Kondo-ilmiö suurentaa kvanttipisteen konduktanssia. Kondo-ilmiötä kvanttipisteissä kuvaillaan tyypillisesti yhdellä energiaskaalalla, Kondo-lämpötilalla T_K.
Yanmar 2GM20

**Yanmar 2GM20** on japanilainen venemoottori, jota valmistaa japanilainen yhtiön Yanmar Co. Ltd. Se on sisämoottori ja dieselmoottori, ja sitä käytetään purjeveneissä ja moottoriveneissä. 

## Tekniset tiedot
Moottori on nelitahtinen, 2-sylinterinen vesijäähdytteinen dieselmoottori. Jatkuva suurin teho on 11,8 kW 3400 rpm kierrosta minuutissa. Maksimiteho on 13,4 kw ja 3&nbsp;600 rpm kierrosta minuutissa. Moottori luokitellaan 20 hevosvoimaiseksi. Se painaa 114 kg. Moottori käynnistyy käynnistysmoottorilla (jännite 12 volttia ja teho 1 kilowatin), ja laturi tuottaa sähköä ja lataa veneen akut (12V.55A). SGM20-sarja käyttää merivesijäähdytysjärjestelmää tai makeavesijäähdytysjärjestelmää. Merivesi pumpataan moottorin läpi merivesipumpulla. Merivesi jäähdyttää moottorin sisäisesti. Makeavesijäähdytysjärjestelmä on täydennetty lämmönvaihtimella. Polttoainesuodatin puhdistaa epäpuhtaudet ja sekoittuneen veden dieselistä ennen polttoainepumppua.

## Aiheesta muualla
* Yanmar GM series

## Lähteet
Makroskooppinen kvanttitunnelointi

**Makroskooppinen kvanttitunnelointi** on kvanttimekaaninen prosessi, jossa useasta alkeishiukkasesta syntynyt makroskooppinen kvanttisysteemi tunneloituu tilasta toiseen. Esimerkkejä makroskooppisesta kvanttitunneloinnista on havaittu magneettisissa systeemeissä sekä suprajohtavissa liitoksissa. 

## Makroskooppinen kvanttitunnelointi suprajohtavissa liitoksissa

Suprajohteissa elektronisysteemin tilaa kuvataan makroskooppisella aaltofunktiolla \Delta=|\Delta| e^{i\phi}, jolla on itseisarvo |\Delta| ja vaihe \varphi. Suprajohtavia liitoksia voidaan kuvailla liitoksen eri puolilla olevien suprajohteiden vaihe-erolla \phi=\varphi_1-\varphi_2. Vaiheen käytöstä kuvaa niinkutsuttu kallistettu pesulautamalli (engl. "tilted washboard model"), jossa potentiaali on muotoa


U(\phi) = E_J \cos(\phi) - \frac{\hbar}{2e} I_b \phi,


missä E_J=\hbar I_C/(2e) on Josephsonin ilmiön kriittisestä virrasta I_C riippuva Josephson-energia, I_b liitoksen läpi ajettava virta, \hbar Diracin vakio ja e elektronin varaus.

Kun I_b , vaihe sijaitsee potentiaalin yhdessä minimikohdassa ja liitos on suprajohtavassa tilassa. Joko termisistä tai kvanttimekaanisista fluktuaatioista johtuen vaihe voi kuitenkin aktivoitua tai tunneloitua potentiaalivallin yli tai läpi, jolloin liitos muuttuu häviölliseksi. Edellistä prosessia kutsutaan termiseksi aktivaatioksi, jälkimmäistä makroskooppiseksi kvanttitunneloinniksi.

## Aiheesta muualla
* ''Nanomittakaavassa tunnelointi on yleistä'', Turun Sanomat 16.11. 2006.
*Takagi, Shin: Macroscopic Quantum Tunneling, Cambridge University Press, 1997, ISBN 0 521 80002 1
Lietsalan koulu

**Lietsalan koulu** on Naantalissa, Lietsalan kaupunginosassa sijaitseva vuonna 1907 perustettu alakoulu. Koulussa oli lukukaudella 2013–2014 136 oppilasta. Koulun koulunjohtaja on Tuomas Alanko.

## Historia

Ensimmäinen puinen koulurakennus valmistui vuonna 1907 ja koulussa toimi yksi opettaja vuoteen 1925 saakka, jolloin alakoulun aloittaminen toi yhden opettajan lisää. Alakoulurakennus valmistui vuonna 1933. Koulutyö jouduttiin keskeyttämään talvisodan ajaksi, sillä Turun tie- ja vesirakennuspiiri piti konttoriaan Lietsalan koulussa. 

1950-luvulla alueelle muutti paljon ihmisiä ja oppilasmäärät nousivat. Tilaongelmien johdosta rakennettiin uusi koulurakennus, joka valmistui vuonna 1957, ja opettajia palkattiin yhteensä seitsemän.

Lietsalasta tuli kaupunkikoulu, kun vuonna 1963 Naantalin kaupunki ja Naantalin maalaiskunta yhdistyivät. 1970-luvulla alueen asukasmäärät nousivat taas voimakkaasti ja osa koulun vanhimmista oppilaista jouduttiin sijoittamaan väliaikaisesti Kalevanniemen kouluun. Vuonna 1982 valmistunut Taimon koulu ja 1985 valmistunut Karvetin koulu toivat helpotuksen Itä-Naantalin koulutarjontaan.

Vuosina 1991–1993 Lietsalan koulu saneerattiin ja sai laajennuksen.

## Muuta

Lietsalan koulun keittiö valmistaa oman koulun lisäksi Kreivinniityn päiväkodin, Keskustan päiväkodin, Raatihuoneen päiväkodin, Nuhjalan päiväkodin sekä Asemapäällikön vuorohoitokodin ateriat.

## Lähteet
Ernie Kovacs

**Ernie Kovacs** (23. tammikuuta 1919 Trenton, New Jersey &ndash; 13. tammikuuta 1962 Los Angeles, Kalifornia) oli yhdysvaltalainen koomikko ja televisiokomedian uranuurtaja.

## Ura
Näyttelemistä New Yorkissa opiskellut Kovacs toimi vuosina 1941&ndash;1943 kotikaupunkinsa sanomalehden *[[The Trentonian]]in* kolumnistina, minkä jälkeen Kovacs siirtyi WTTM-radioasemalle, jolla hän toimi muun muassa kuuluttajana ja apulaisohjelmajohtajana. Vuonna 1950 Kovacs siirtyi televisioon NBC:n verkkoon kuuluvalle philadelphialaiselle WPTZ-TV-asemalle. Aluksi hän toimi juontajana *Deadline for Dinner* -ruoanlaitto-ohjelmassa ja myöhemmin samana vuonna hänestä tuli aseman aamuohjelman *3 To Get Ready* isäntä. Kovacs teki vaikutuksen NBC:n johtoon, ja toukokuussa 1951 hän sai oman päivittäisen 15-minuuttisen ohjelmansa, *It's Time for Ernie*, NBC:n verkossa valtakunnallisesti esitettäväksi. Saman vuoden heinäkuussa hän aloitti parhaaseen katseluaikaan lähetetyn *Ernie in Kovacsland* -ohjelman. Kovacs teki Philadelphiassa vielä *Kovacs on the Corner* -sarjan alkuvuodesta 1952, kunnes hän huhtikuussa siirtyi New Yorkiin CBS-televisioyhtiölle kuuluvalle WCBS-asemalle.

New Yorkissa Kovacs isännöi *Kovacs Unlimited* -viihdesarjaa. Sarjaa tehtiin 21 kuukautta, ja se oli Kovacsin pitkäikäisin televisiosarja. Tämän jälkeen hän teki ohjelmia useille eri televisioverkoille. Huhtikuussa 1954 Kovacs siirtyi DuMont Networkin WABD-asemalle, jolta hän seuraavana vuonna palasi takaisin NBC:lle. Viimeisellä kaudellaan 1961&ndash;1962 hän esiintyi ABC:lla. 

Kovacs kuoli 42-vuotiaana auto-onnettomuudessa palatessaan kotiin Milton Berlen järjestämiltä kutsuilta.

Ernie Kovacs on saanut tähden Hollywood Walk of Famelle.

## Lähteet

## Aiheesta muualla

* 
* The Museum of Broadcast Communications: The Ernie Kovacs Show
Laksvatn

**Laksvatn** on kylä Paatsivuonon kunnassa, Pohjois-Norjan Tromssan läänissä. Kylältä lounaaseen sijaitsee Laksvatnbuktan lahti, joka on osa Paatsivuonon vuonoa. Kylältä koilliseen sijaitsee Laksvatnet-järvi. Laksvatn on aivan Tromssaan johtavan E8-tien varrella.

Nimi ”Laksvatn” tarkoittaa suomeksi ”lohijärveä”.

## Lähteet
Alatyrin piiri

**Alatyrin piiri** (, tšuvassiksi Улатӑр районӗ, *Ulatăr raionĕ*) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 1&nbsp;940 neliökilometriä ja asukkaita on 19&nbsp;000 henkeä (vuonna 2009).

Piiri sijaitsee Tšuvassian lounaisosassa. Pohjoisessa se rajoittuu Poretskojen piiriin, idässä Ibresin, Batyrevon ja Šemuršan piireihin, etelässä Uljanovskin alueen Suryn piiriin ja lännessä Mordvan tasavallan Ardatovin piiriin. Hallinnollinen keskus on Alatyrin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Alatyrin piiriin kuuluu 16 maalaiskuntaa.

Pinta-alasta 57,5 % on metsää ja noin 33 % maatalousmaata. Suurin joki on piirin halki etelästä pohjoiseen virtaava Sura. Seudulla sijaitsee 90 neliökilometrin laajuinen Suran luonnonsuojelualue.

Piirin kautta kulkee lounais-koillissuunnassa vuonna 1893 avattu Ruzajevkan, Kanašin ja Kazanin välinen rautatielinja. Kaksi maantietä yhdistää seudun Tšeboksaryyn, Uljanovskiin ja Saranskiin, joihin kaikkiin on matkaa alle 200 kilometriä.

Väestöstä 61,4 % on venäläisiä, 21,2 % tšuvasseja, 15,4 % mordvalaisia ja 1,0 % tataareja.

Teollisuus on perinteisesti keskittynyt puunjalostukseen. Alan huomattavimmat yritykset ovat kunnallinen Kirski lesokombinat, suljettu osakeyhtiö Sigois, rajavastuuyhtiöt Alatyr-les, Doka-les, Terem, Art-stroi, Altyševskije stroimateraly sekä kolme yksityisyritystä. Nämä tuottavat puuelementtitaloja, puusepäntuotteita, sahatavaraa ja halkoja. Leipomotuotteita valmistavat kunnallinen yritys Raduga ja yksityiset Voshod ja Geb. Rajavastuuyhtiö Mirenski promyšlennyi kompleks ”MV-Vozroždenije” on alkanut valmistaa kevytbetonielementtejä.

Piirin alueella toimii 17 maatalousyritystä, 34 yksityistilaa ja 9&nbsp;780 henkilökohtaista aputaloutta. Maatalous on keskittynyt viljan ja perunan viljelyyn sekä maidon, naudan- ja sianlihan tuotantoon ja siipikarjan hoitoon. Vuonna 2008 henkilökohtaiset aputaloudet tuottivat 74,5 %, maatalousyritykset 25,2 % ja yksityistilat 0,3 % maatalouden kokonaistuotannosta.

## Lähteet

## Aiheesta muualla
* Alatyrin piiri Tšuvassian tasavallan sivustolla
Al-Sadd

**Al-Sadd Sports Club** () on qatarilainen jalkapalloseura, joka perustettiin vuonna 1969. Sen kotistadion on Jassim Bin Hamad Stadium, joka sijaitsee Dohassa. Joukkue on voittanut eniten maansa liigamestaruuksia, yhteensä kaksitoista.

## Saavutukset
* Qatarin-mestaruus (18): 1972, 1974, 1977, 1980, 1981, 1987, 1988, 1989, 2000, 2004, 2006, 2007, 2013, 2019, 2021, 2022, 2024, 2025
* Qatarin cup (16): 1975, 1977, 1982, 1985, 1986, 1988, 1991, 1994, 2000, 2001, 2003, 2005, 2007, 2014, 2015, 2017
* Qatarin Crown Prince Cup (5): 1998, 2003, 2006, 2007, 2008, 2017
* Sheikh Jassem Cup (13): 978, 1979, 1980, 1982, 1986, 1987, 1989, 1991, 1998, 2000, 2002, 2007, 2014
* Aasian Mestarien cup/Aasian Mestarien liiga (2): 1989, 2011
* Gulf Club Champions Cup: 1991
* Arabian Mestarien liiga: 2001
* Seurajoukkueiden MM-kisat
**Pronssia: 2011

## Tunnettuja entisiä pelaajia
*  Xavi 
*  Ali Bernabia
*  Billel Dziri (2007)
*  Mauro Zárate (2007–2008)
*  Romário
*  Abédi Pelé (1983)
*  Ali Daei
*  Karim Bagheri
*  Youssef Chippo
*  Victor Ikpeba
*  John Utaka
*  Abdul Kader Keïta
*  Frank Lebœuf
*  José Clayton

## Valmentajia
*  René Meulensteen (2000–2001)
*  Luka Peruzović (2003–2004)
*  Bora Milutinović (2004–2005)
*  Jorge Fossati (5/2006–8/2007)
*  Co Adriaanse (2007–1/2008)
*  Émerson Leão (1/2008–1/2009)
*  Cosmin Olăroiu (1/2009–1/2011)
*  Jorge Fossati (1/2011–2012)
*  Hussein Amotta (2012–11/2015)
*  Jesualdo Ferreira (11/2015–2019)
*  Xavi (2019–11/2021)
*  Javi Gracia (12/2021–2022)
*  Juan Manuel Lillo (2022–2023)
*  Bruno Pinheiro (7–11/2023)
*  Wesam Rizik (11/2023–2024)
*  Félix Sánchez (2024–10/2025)

## Aiheesta muualla
* Virallinen kotisivu
Chris Lebenzon

**Christopher John Lebenzon ** (s. 29. lokakuuta 1953 Kalifornia, Yhdysvallat) on yhdysvaltalainen elokuvaleikkaaja. Hän on ollut kahdesti ehdolla parhaan leikkauksen Oscar-palkinnon saajaksi, elokuvista *[[Top Gun – lentäjistä parhaat]]* (1986) ja *[[Purppuravyöhyke]]* (1995).

Lebenzon on leikannut useita Tim Burtonin ohjaamia elokuvia.

## Aiheesta muualla
*
Varautumisenergia

**Varautumisenergia** on energia, joka tarvitaan varaamaan kapasitanssin C kondensaattori varauksella q. Tällöin varautumisenergian kaava on


E_q = \frac{q^2}{2C}.
  

Varautumisenergia on erityisen olennainen käsite Coulombin saarto -ilmiössä. Tällöin varauksen q asemesta käytetään elektronin varausta e ja varautumisenergia on

 E_C = \frac{e^2}{2C}. 

Esimerkiksi jos kondensaattorin kapasitanssi on 1 femtofaradi, sen varautumisenergia on 1{,}3 \cdot 10^{-23} {\rm J}. Tämä vastaa noin yhden kelvinin verran lämpöenergiaa.

## Lähteet
Sighnaghin piirikunta

**Sighnaghin piirikunta** () on piirikunta Kakhetin alueella Georgiassa. Piirikunnassa on noin 43&nbsp;600 asukasta (2007) ja sen pinta-ala on 1&nbsp;252 neliökilometriä. Sen keskus on Sighnaghin kaupunki, jonka lisäksi piirikunnassa on toinenkin kaupunki, Tsnori.

Piirikunta sijaitsee Kakhetin itäosassa ja rajautuu pohjoisessa Venäjän Dagestaniin, idässä Dedoplistsqaron piirikuntaan, etelässä Azerbaidžaniin, lännessä Sagaredžon piirikuntaan ja pohjoisessa Gurdžaanin ja Lagodekhin piirikuntiin.

## Lähteet

## Aiheesta muualla
Judianna Makovsky

**Judianna Makovsky** on yhdysvaltalainen elokuvapukusuunnittelija. Hän on ollut kolmesti ehdolla parhaan puvustuksen Oscar-palkintoon, elokuvista *[[Harry Potter ja viisasten kivi (elokuva)|Harry Potter ja viisasten kivi]]*, *[[Seabiscuit – amerikkalainen legenda]]* ja *[[Pleasantville – onnellisten kaupunki]]*.

## Aiheesta muualla
*
Mesoskooppinen fysiikka

**Mesoskooppinen fysiikka** on tiiviin aineen fysiikan aliosa-alue, joka tarkastelee mikroskooppisen atomimaailman ja makroskooppisen arkimaailman välissä (*mesos*=*välissä* kreikan kielellä) olevia ilmiöitä. Tyypillisesti tarkastellaan kuinka kvanttimekaaniset atomitason ilmiöt muuttuvat klassisiksi rakenteen koon kasvaessa. Tavallisesti mesoskooppisessa fysiikassa suurin osa atomeista aikaansaa tarkastelluille hiukkasille klassisen keskeiskentän, jossa ilmiöt saattavat silti olla kvanttimekaanisia - esimerkkinä elektronien aaltoluonteesta johtuvat interferenssi-ilmiöt.

Esimerkki mesoskooppisesta ilmiöstä on Youngin kaksoisrakokoe, jossa kaksoisraon tuottavia atomeja voidaan hyvin kuvata klassisena potentiaalina, kun taas sen läpi menevä hiukkanen (valon fotoni, elektroni tai jokin muu hiukkanen) käyttäytyy kvanttimekaanisesti.

Tyypillisesti mesoskooppisen ja makroskooppisen fysiikan rajapintaa kuvaavat erilaiset pituusskaalat. Kun rakenteen pituus on suurempi kuin kyseinen pituusskaala, kvanttimekaaniset ilmiöt häviävät ja systeemiä voidaan kuvailla täysin klassisesti. Esimerkiksi sähkönjohteissa olennainen pituusskaala on vaihekoherenssipituus \ell_\phi, joka riippuu lämpötilasta. Huoneenlämpötilassa \ell_\phi on tyypillisesti vain joitain nanometrejä, mutta 1 kelvinin lämpötilassa se voi olla useita mikrometrejä. Tämän vuoksi mesoskooppisia ilmiöitä tutkitaan usein nanofysiikan rakenteissa ja/tai matalissa lämpötiloissa.

## Katso myös
* Nanoteknologia
Vuoriturpiaalit

**Vuoriturpiaalit** (*Macroagelaius*) on turpiaalien heimoon kuuluva varpuslintusuku. Vuoriturpiaalien sukuun kuuluu BirdLifen mukaan kaksi lajia.

## Vuoriturpiaaleihin kuuluvia lajeja
* Kolumbianvuoriturpiaali (*Macroagelaius subalaris*)
* Tepuinvuoriturpiaali (*Macroagelaius imthurni*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Macroagelaius
Tsagerin piirikunta

**Tsagerin piirikunta** () on piirikunta Ratša-Letškhumi ja Kvemo Svanetin hallintoalueella Georgiassa. Piirikunnassa on 8&nbsp;505 asukasta (2021) ja sen pinta-ala on 755 neliökilometriä. Sen keskus on Tsagerin kaupunki. 

Piirikunta sijaitsee historiallisella Letškhumin alueella. Tskhenistsqali-joki virtaa alueen läpi. 

## Lähteet

## Aiheesta muualla
Romania kesäolympialaisissa 1936

**[[Romania]]** osallistui **[[Kesäolympialaiset 1936|Berliinin kesäolympialaisiin 1936]]** 52 urheilijan vahvuisella joukkueella jätettyään edelliset, Los Angelesin kesäolympialaiset 1932 väliin. Maan ainoan mitalin näistä olympialaisista voitti Henri Rang, joka saavutti hopeasijan esteratsastuksen yksilökilpailussa. Kisojen mitalitilastossa Romania sijoittui jaetulle 25. tilalle.

## Mitalistit
### Hopeaa
* Henri Rang — Ratsastus, esteratsastuksen yksilökilpailu

## Lähteet
* Kesäolympialaisten 1936 virallinen raportti  
* Olympiamitalistitietokanta olympic.org:issa
Suoturpiaalit

**Suoturpiaalit** (*Pseudoleistes*) on turpiaalien heimoon kuuluva varpuslintusuku. Suoturpiaalien sukuun kuuluu BirdLifen mukaan kaksi lajia.

## Suoturpiaaleihin kuuluvia lajeja
* Keltasuoturpiaali (*Pseudoleistes guirahuro*)
* Ruskosuoturpiaali (*Pseudoleistes virescens*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Pseudoleistes
Kaarlo Mainio Levander

**Kaarlo Mainio Levander** (1. marraskuuta 1867 Loviisa – 7. joulukuuta 1943 Helsinki) oli suomalainen vesieläimiin perehtynyt biologi ja Suomen limnologian isä.

## Elämäkerta
Levanderin vanhemmat olivat Loviisan reaalikoulun saksan, suomen ja kalligrafian kollega Karl Gustaf Levander (1835–1881) ja Zulima Kristina von Pfaler (k. 1880). Hän kävi koulua Hämeenlinnassa ja Kuopiossa ja pääsi ylioppilaaksi Kuopion yksityislyseosta 1886. Hän valmistui filosofian kandidaatiksi 1889 ja väitteli filosofian lisensiaatiksi ja tohtoriksi 1894 (väitöskirja oli nimeltään *Beiträge zur Kenntnis einiger Ciliaten*). Hän toimi Helsingin yliopiston eläinmuseon amanuenssina 1889–1902 ja eläintieteen professorina 1910–1935.

Kesästä 1889 alkaen maisteri Levander toimi professori Johan Axel Palménin assistenttina tutkien ensin Espoon Lövön merialueen mikrofaunaa ja Palménin perustettua Tvärminnen eläintieteellisen aseman Hankoon vuonna 1902 siirtyi Levander tutkimaan aseman merialuetta. 1891 Levander kävi opintomatkalla Saksassa ja ryhtyi sen jälkeen tutkimaan myös Lövön alueen kalliolammikoiden mikroeliöstöä. Myös Tvärminnessä hän aloitti laajan kalliolammikkotutkimuksen.

Levander teki vuonna 1894 tutkimusmatkan Punaisellemerelle ja tutki siellä erityisesti vesieläimistöä.

Palmén valitsi Levanderin Tvärminnen aseman kuusijäseniseen toimikuntaan ja hän toimi siinä kuolemaansa saakka. 1897 Levander perusti *Luonnon Ystävä* lehden (nykyisin *Luonnon Tutkija*) ja toimi lehden päätoimittajana. Suomen Biologian Seura Vanamo ry. ryhtyi julkaisemaan lehteä vuonna 1900. Levander toimi Vanamo-seuran puheenjohtajana Aukusti Juhana Melan kuoleman jälkeen 1904–1919. Hän toimi Suomen Riistanhoito-Säätiön ensimmäisenä puheenjohtajana 1925 alkaen.

Levander oli kaksikielinen. Hän oli ensimmäinen eläintieteen dosentti, joka oli käynyt suomenkielistä koulua ja opetti myös suomeksi. Hän nimesi muutamia uusia eliölajeja.

Levander oli naimisissa vuodesta 1896 Eva von Torckenin kanssa.

## Lähteet
* Pokki, Jouko (toim.) 2008: *Haaveilua ja vedenpesua: Tvärminnen eläintieteellinen asema 1902–2002.* Tvärminnen eläintieteellinen asema. Vammalan Kirjapaino Oy. 
* Bo-Jungar Wikgren.
* Vanamo-seuran historia. 

### Viitteet

## Aiheesta muualla
* 
* 
* Biologinen tutkimustyö Jäämeren rannikolla. Ensimmäinen suomalainen retkikunta suorittanut tehtävänsä (Kaarlo Levanderin haastattelu), Helsingin Sanomat, 11.08.1925, nro 214, s. 5, Kansalliskirjaston digitaaliset aineistot
Alikovon piiri

**Alikovon piiri** (, tšuvassiksi Элĕк районӗ, *Elĕk raionĕ*) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 554 neliökilometriä ja asukkaita on 22&nbsp;100 henkeä (vuonna 2009).

Piiri sijaitsee Tšuvassian luoteisosassa. Pohjoisessa se rajoittuu Morgaušin ja Jadrinin piireihin, lännessä Krasnyje Tšetain piiriin, etelässä Šumerljan ja Vurnaryn piireihin sekä idässä Krasnoarmeiskojen piiriin. Hallinnollinen keskus on Alikovon kylä. Piiriin kuuluu 12 maalaiskuntaa.

Seutu kuuluu Tšuvassian tasankoon. Sen kautta virtaa Suran sivujoki Vyla sekä Bolšoi Tsivilin sivujoet Hirlep, Abasirma ja Sorma. Pinta-alasta suurin osa on maatalousmaata. Metsiä on vähän.

Piirin keskiosan kautta kulkee Jadrinin ja Kalininon välinen maantie, johon paikallistiet liittyvät.

Väestöstä 98 % on tšuvasseja.

Tärkein elinkeino on maatalous, joka on keskittynyt viljan ja perunan viljelyyn, lihan ja maidon tuotantoon sekä mehiläistenhoitoon. Teollisuus tuottaa leipomotuotteita, hedelmä- ja vihannessäilykkeitä sekä virvoitusjuomia.

Alikovossa toimii tšuvassinkielinen kansanteatteri ja julkaistaan tšuvassin- ja venäjänkielistä piirilehteä *Purnaç çulĕpe*.

## Aiheesta muualla
* Alikovon piiri Tšuvassian tasavallan sivustolla
Pariisi–Roubaix 2009

**Pariisi–Roubaix 2009** oli järjestyksessään 107. maantiepyöräilyn Pariisi–Roubaix-kilpailu. Se käytiin 259 kilometrin reitillä Compiègne–Roubaix 12. huhtikuuta 2009. Kilpailureitillä oli 27 mukulakiviosuutta, yhteispituudeltaan 52,9 kilometriä.

Kilpailun kärkeen muodostui noin 50 kilometriä ennen maalia kuuden ajajan ryhmä: Tom Boonen, Juan Antonio Flecha, Leif Hoste, Thor Hushovd, Filippo Pozzato ja Johan Van Summeren. 25 kilometriä ennen maalia Boonen kärsi rengasrikon. Kymmenen kilometriä myöhemmin, Carrefour de l'Arbren mukulakiviosuudella, Flecha kaatui vieden Hosten ja Van Summerenin mukanaan. Hetkeä myöhemmin myös Hushovd kaatui ja Boonen pääsi karkuun. Pozzato ajoi häntä takaa kymmenen sekunnin päässä. Boonen pysyi kärjessä maaliin saakka voittaen Pariisi–Roubaix'n kolmannen kerran. Pozzato oli toinen ja Hushovd kolmas.

Kilpailussa tapahtui myös onnettomuus, kun järjestäjien moottoripyörä ajautui katsojien päälle noin 60 kilometriä ennen maalia. Tilanteessa loukkaantui kymmenen katsojaa, joista kolme vakavasti.

## Tulokset

## Mukulakiviosuudet

## Lähteet
*Paris-Roubaix Kilpailun kulku Eurosport.yahoo.com-sivustolta 
*Mukulakiviosuudet kisan viralliselta sivustolta 

### Viitteet

## Aiheesta muualla

*Virallinen sivusto
Latvia kesäolympialaisissa 1936

**[[Latvia]]** osallistui **[[Kesäolympialaiset 1936|Berliinin kesäolympialaisiin 1936]]** 24 miesurheilijan voimin. Maa saavutti näissä olympialaisissa kaksi mitalia: miehissä Edvins Bietags voitti hopeaa kreikkalais-roomalaisessa painissa ja Adalberts Bubenko pronssia 50 kilometrin kävelyssä. Kisojen mitalitilastossa Latvia sijoittui 24. sijalle.

Seuraaviin kesäolympialaisiin Latvia osallistui itsenäisenä valtiona vasta vuonna 1992, kun Neuvostoliitto miehitti maan toisessa maailmansodassa. Tänä ajanjaksona latvialaiset osallistuivat olympialaisiin Neuvostoliiton joukkueessa.

## Mitalistit
### Hopeaa
*Edvins Bietags — Kreikkalais-roomalainen paini, sarja 87,0 kg

### Pronssia
*Adalberts Bubenko — Yleisurheilu, miesten 50 km kävely 

## Joukkue

## Lähteet
*Kesäolympialaisten 1936 virallinen raportti  
*Olympiamitalistitietokanta olympic.org:issa
The Hills

**The Hills** on yhdysvaltalainen televisiosarja, joka käsittelee kalifornialaisten nuorten elämää. Sarjaa tehtiin kuusi tuotantokautta vuosina 2006–2010, sekä vuonna 2016 yhden jakson mittainen "The Hills: That Was Then, This Is Now" -spesiaali. Sarja on jatkoa *[[Laguna Beach: The Real Orange County]]lle*. *The Hills* on myös saanut kaksi omaa jatkosarjaa: *[[The City (televisiosarja)|The City]]* ja *[[Audrina]]*.

## Päähenkilöt

Musta = vakituinen

Harmaa = vieraileva

Valkoinen = ei esiinny

## Sivuhenkilöt

Musta = vakituinen

Harmaa = vieraileva

Valkoinen = ei esiinny

## Aiheesta muualla
* http://www.mtv.com/ontv/dyn/the_hills/series.jhtml
Rinna

**Rinna** on naisen etunimi. Tammikuuhun 2024 mennessä Rinna-nimisiä henkilöitä oli Suomen väestötietojärjestelmään merkitty noin 140. Rinna on myös sukunimi.

## Tunnettuja Rinnoja
* Rinna Ikola-Norrbacka (s. 1973), Asikkalan kunnanjohtaja
* Rinna Kullaa, historioitsija
* Rinna Paatso (s. 1969), näyttelijä ja radiojuontaja

## Lähteet